open-index/open-wikipedia-markdown huggingface dataset:
Kafr Qud

**Kafr Qud** (arabieraz **كفر قود**) *Kafr Qūd*, Palestinako Zisjordanian, Jeningo Gobernazioan, dagoen herri bat da, Jordan Haranaren iparraldean, Jeninetik mendebaldera. Palestinako Estatistika Bulego Zentralaren (PCBS) erroldaren arabera 1.540 biztanle zituen 2017an. 

## Geografia 
Kafr Qud Dothan haranaren iparraldean dago, Jabal Shibli mendiaren azpiko sakanean. Batez beste 330 metroko altuera du itsas mailatik. Herrian barna igarotzen da Bir al-Balad erreka. Al-Hashimiya eta Jenin lotzen dituen errepidetik hegoaldera dago, eta herririk hurbilenak dira Kufeirit hego-mendebaldean, al-Manshiyya hegoaldean eta Burqin ekialdean dira.

## Historia 
Herria antzinako kokaleku batean dago, eta haitzean zizelkatutako zisternak eta garai askotako zeramika aztarnak aurkitu dira, ekialdeko erromatarren garaikoa ere.

Kafr Qud, Palestinako gainerako lurraldeak bezala, 1517an Otomandar Inperioan sartu zen, eta 1596ko erroldan herria Kafr Qud izenaz agertzen da Nabluseko *liwà*ko Jabal Sami *nahiya*n.

1948ko okupazioa gertatu eta 1949ko armistizio akordioak sinatu ondoren, Kafr Qud Jordanian egokitu zen, baina 1967ko Sei Eguneko gerraz geroztik Israelgo agintepean dago.

## Erreferentziak 
## Kanpo estekak
A eremua (Zisjordania)

thumb|267x267px| A eremura sartzea juduek debekatuta dutela ohartarazteko seinalea.

**Zona A** (  ) Osloko Akordioek definitutako lurralde eremua da; Israelek okupatutako Zisjordanian Palestinako Aginte Nazionalaren kontrol zibil eta segurtasunekoa aplikatzen den eremua da. A eremuak Zisjordaniaren % 18 inguruko eremuak hartzen ditu, lurralde isolatu eta etenak (berdez mapan), enklabe palestinarren artxipelago modukoa osatzen dutenak B eremuko zonaldeekin. B eremuak % 22 inguru hartzen du Zisjordanian, eta Israelen mendeko kontrol osoko C eremua Zisjordaniako lurraldearen %61 da gutxi gorabehera.

Palestinako hiri guztiak daude A zonaldean, eta herrien zati bat ere bai. 2013an Zisjordaniako biztanleriaren % 55 inguru bizi ziren bertan. 

XXI. mendean, A eremuak zortzi hiri palestinar eta haien inguruko eskualdeak barne hartzen ditu (Nablus, Jenin, Tulkarem, Qalqiliya, Ramallah, Betleem, Jeriko eta Hebronen % 80 ), eta ez dago israeldar kokalekurik. 

## Israeldarren esku-hartze eremuan 
2000ko urritik, Bigarren Intifada hasi zenetik, Israelgo herritarrak A eremutik erabat debekatuta daude, Israelgo Armadako Komando Orokorraren aginduz. Praktikan, armada Israelgo juduek soilik debekua betetzen saiatzera mugatzen da.  Hala , judu askok debekuari ez diote jaramonik egiten eta A eremuan sartzen dira eroskeeretak egiteko, tokiko zerbitzuguneetan autoak konpontzeko edo hainbat errepide zerbitzutarako.

Israelgo armadak A eremuan militarrak sartzeko debekua kendu zuen 2002an Pavaz operazioan eta eskualdea berriro okupatu zuen Bigarren Intifada zapaltzeko asmoz. Harrezkero, estatu juduaren armada aldian-aldian sartzen da inguru horretan, batez ere gauez, militanteak atxilotzeko eta miaketak egiteko.  Normalean, eraso horiek Palestinako segurtasun indarrekin koordinatzen dira. 

2005eko Bigarren Intifadaren amaieran, Israelek Agintaritza Palestinarrari itzuli zizkion oraindik A eremuan okupatzen zituen sektoreak. Israelgo armada erretiratu zen hartuak zituzten hiri batzuetatik eta Palestinako aginte zibil eta polizial berreskuratu zen lehenbizi Jerikon , eta ondoren Tulkarem eta Jenin hirietan  .

## Mapa 
A eremuko guneen mapa:

## Erreferentziak 
## Kanpo estekak
Memphrémagog (aintzira)

**Memphrémagog aintzira** (, ) Quebec (Kanada) eta Vermont (Estatu Batuak) arteko mugan kokaturik dagoen aintzira bat da. 

## Izena 
Abenakierazko *Mamhlawbagak* hitzetik dator izena, "aintzira handia" esan nahi du.

## Geografia 
Aintzirak 50 kilometroko luzera du eta %73a Quebecen dago, Memphrémagog udalerrian hain zuzen ere. Arro hidrografikoaren hiru laurdenak ordea AEBtako Vermont estatuan aurkitzen da.

Aintzirak jasotzen dituen erreka gehienak Vermonten daude; Clyde, Barton River eta Black ibaiak. Rivière aux Cerises da Quebeceko lurretan dagoen sarrerako ibai bakarra. Aintziraren hustubidea Magog ibaia da, iparralderantz ateratzen dena. Batazbesteko sakonera 15,5 metrotakoa da eta sakonera handiena 107 metrotakoa.

Aintziraren barnean 21 uharte daude, bost Estatu Batuen aldean daude, 15 Kanadaren aldea eta uharte bat nazioartekoa da.

## Ekologia 
Nekazal eremuan kokaturik dagoenez fosforo, sedimentu eta bestelako kutsatzaile ugari izan zituen baina 1980. hamarkadan ura arazteko lan handiak egin ondoren gaur egun 200.000 biztanleren ur hornidura asetzen du.

## Turismoa 
Arrantza turismo jarduera garrantzitsua da. Amuarraina, ortzadar-amuarraina, izokina, lutxoa, walleyea eta lupia arrantzatzen dira. Neguan aintzira izoztu egiten da eta abenduaren 20 eta martxoaren 31 artean aintzira izotzeko arrantza baino ezin da egin.

Belaontzien kirol elkarte ugari ere badaude aintziraren ertzean.

## Iruditegia 

Irudi:Lake Memphremagog.JPG|Memphrémagog aintzira.
Irudi:Sailboats Lac Memphrémagog.JPG|Belaontziak.
Irudi:Lac Memphremagog.JPG|Aintzira izoztua.

## Erreferentziak 
## Kanpo estekak
Celia de Molina

**Celia de Molina Díaz** (Linares, Jaén, Andaluzia, 1983ko martxoaren 31) jaendar aktore eta gidoilaria da. Ezaguna da *Cómo sobrevivir a una despedida* filmeko protagonista izateagatik eta *El antivlog* webseriearen sortzaile eta gidaria izateagatik.

## Biografia 
Celia de Molina 1983ko martxoaren 31n jaio zen Linaresen, Jaenen, baina Granadan hazi zen. Emilia Díaz Queroren eta Agustin Molina Ortegaren alaba da. Natalia de Molina aktorearen ahizpa zaharrena da. Beste bi ahizpa nagusi ditu: Isabel de Molina eta Emilia de Molina. Sevillako eta Malagako Arte Dramatikoko Goi Eskolan lizentziatu zen 2007an, eta hainbat prestakuntza-ikastaro egin ditu, bai interpretazioari buruzkoak, bai dantza eta kantuari buruzkoak.

## Ibilbidea 
Antzerkian aktore jardun du gehienbat. 2010ean, Garaje Lumière antzokia sortu zuen Madrilen, hiru urtez bertako programatzaile eszenikoa izan zen.

Telebistan egin zuen debuta, Canal Sur kateko Arrayán telesailean noiz behinkako paper txiki batean. Hainbat serietan noizbehinkako pertsonaiak egin ditu, hala nola *Anclados*, *Yo quisiera* edo *Cuerpo de Élite*. 2018an, *Lontano de te* telesailean parte hartu zuen bigarren mailako gisa, eta Italian eta Espainian ikusteko aukera egon zen. Besteak beste, Megan Montaner, Pepón Nieto eta Rosario Pardo aktoreek hartu zuten parte. 

Zineman hainbat saio egin ditu bigarren mailako aktore gisa. 2015eran egin zen ezaguna, Manuela Burló Moreno zuzendariaren *Cómo sobrevivir a una despedida* filmeko protagonista izan zenean. Zinta horretan, Úrsula Corberó, Brays Efe, María Hervás eta Natalia de Molina ahizparekin partekatu zuen.

2016. urtean Flooxer plataformaren bidez ikus zitekeen *El antivlog* webseriea sortu zuen eta protagonista ere izan zen. Umorez betetako *vlogger* munduaren kritika da.

2017an, Andreu Buenafuentek zuzendutako *Late motiv* umorezko saioan parte hartzen hasi zen, #0 ordainketa-kanalean emitittutakoa.

*"No es universal"* bere lehen film luzeko gidoilari eta zuzendari lanak egin zituen.

## Filmografia 
### Film luzeak 
### Telebista 
### Telebista-saioak 
## Bizitza pertsonala 
Francesco Pozzi italiarrarekin harremana du, seme bat dute.

## Erreferentziak 
## Kanpo estekak
Rainy (aintzira)

**Rainy aintzira** (, , ) Kanada eta Estatu Batuen arteko mugan kokaturik dagoen aintzira bat da. Izenak euskaraz "aintzira euritsua" esan nahi du.

## Geografia 
Rainy aintzira Ontario probintzian (Kanada) eta Minnesota etatuan (Estatu Batuak) kokaturik dago. 932 km2-ko azalera du eta ertz oso irregularra izateaz gain 2.568 uharte hartzen ditu barnean. Aintziraren gehiengoan Kanadan kokaturik dago.

Sakonera maximoa 50 metrotakoa da. Namakan eta Kabetogama aintziretako urak hartzen dit, Seine ibaiak ere bertan isurtzen ditu urak. Hustubidea aldiz Rainy ibaia da.

## Turismoa 
Voyageurs parke nazionalak txalupa sare zabala du aintziran eta 46 kanpalekutara irits daiteke urez. Neguan aintzira izoztu egiten da eta elur leraz edota autoz ere zeharka daiteke aintzira. 

Turismo jarduera aipagarri bat arrantza da, neguan izotzezko arrantza egiten da. Harrapatzen diren arrauinen artean walleyea, lutxoa, muskellungea, amerikar perka eta *Micropterus dolomieu* daude. 1996tik aurrera Kanadako amerikar perka arrantza txapelketa egiten da.

Negu kirolak ere egiten dira, eskia, elur-erraketa, elur-moto lasterketak eta izotz arrantza besteak beste. 

## Iruditegia 

Irudi:Rainy Lake by Sentinel-2.jpg|Satelite ikuspegia.
Irudi:Mermaid Sculpture on Rainy Lake.jpg|Lamiaren eskultura ertzean.
Irudi:A555, Voyageurs National Park, Minnesota, USA, 2013.jpg|Aintziran autoentzat irekitako izotz pista.
Irudi:Sunrise, Rainy Lake.jpg|Ilunabarra.

## Erreferentziak 
## Kanpo estekak
Claudia Sagastizabal

**Claudia Alejandra Sagastizábal** matematika aplikatuan lizentziaduna da, eta ezaguna da optimizazio ganbila eta energiaren erabilera ikertzen duelako eta *Optimización Numérica: Aspectos Teóricos y Prácticos* liburuaren egilekide delako. Brasilgo Campinas Unibertsitateko ikertzailea da. [2] 2015etik, *Set-Valued and Variational Analysis* aldizkariaren buru da.

## Hezkuntza eta ibilbidea 
Sagastizabalek Kordobako Unibertsitate Nazionaleko Matematika, Astronomia eta Fisika Fakultatean lortu zuen lizentziatura, Argentinan, 1984an. Ph.D bat osatu zuen. 1993an, Frantziako Pantheon-Sorbonne Unibertsitatean; haren hitzaldia, ''Quelques methodes numeriques d'optimization: Application en gestión de stocks'' (Zenbakizko optimizazioko zenbait metodo: inbentarioen kudeaketan aplikatzea), Claude Lemaréchalek gainbegiratu zuen. 

Frantzian egon zen bitartean, Électricité de France-rekin aritu zen lanean elektrizitate-sorkuntzarekin lotutako optimizazio-problemetan, eta gai hori ikertzen jarraitu du ordutik. [3] 1997an Brasilera joan zen bizitzera. 2017an Kanpinen Unibertsitatean hasi aurretik, Matematika Puruaren eta Aplikatuaren Institutu Nazionalean eta Informatika eta Automatizazioko Ikerketarako Frantziako Institutuan ere afiliatu zen, besteak beste.

## Erreferentziak 
## Kanpo estekak
Touré detektibea

***Touré detektibea*** eusko-espainiar telesaila da, EITB eta Televisión Españolarako sortua. Lana Jon Arretxeren eleberrietan oinarrituta dago. 2024an estreinatuko dute, EITBren kasuan euskaraz.

## Sinopsia 
Bilbon bizi den etorkin ginearra da Touré, eta bat-bateko detektibe gisa bizimodua ateratzen du. Bere trebetasunari, intuizioari eta umore-sen bereziari esker, Ertzaintzaren konfiantza lortuko du, eta harreman horrek ikerketa konplexutan buru-belarri sartzera eramango du Touré, kasu askotan egoera arriskutsuekin: higiezinen ustelkeria kasuak, San Frantzisko auzoko azpijokoak, Nigeriako mafia…

## Pertsonaiak 
## Atalak 
### 1. denboraldia (2024) 
## Kanpo estekak
Julien Mazet

**Julien Mazet** (Villenueve-sur-Lot, 1981eko martxoaren 19a-), Frantziako txirrindulari ohia da.

## Palmaresa 
**2004**
* 4. Nafarroako Itzulian
**2005**
* 4. Jurako Tourrean
* 6. Limousingo Tourrean
**2006**
* 3. Route du Sudean
* 5. Etorkizuneko Tourrean
**2007**
* 5. Herald Sun Tourrean
**2009**
* 2. Doubseko Tourrean

## Erreferentziak 
## Kanpo estekak
Min hau

***Min hau*** Berri Txarrak taldearen abestia da. 2007an Gor diskoetxearekin argitaratutako *Zertarako Amestu* albumean plazaratu zuten. Abestiaren hitzak Peru Aranbururenak dira. Taldearen oso abesti ezaguna da.  

Fitxategi:Berri Txarrak Proisa 11TB.png|Berri Txarrak (2018)
Fitxategi:Injured Bystrov.JPG|link=|Mina

## Bertsioak 
2007an Gor diskoetxearekin argitaratutako *Zertarako Amestu* albumeko grabazioaz gain, ba dira abestiaren beste bertsio batzuk:

* 18/98+ auziko akusatuei elkartasuna adierazteko, 2006an hainbat musikariren artean  *18/98+... auzolanean (Askoren artean)* albuma osatu zuten 21 kantarekin. **Min hau** kantaren bertsioa horietako bat zen. Espainiako Auzitegi Nazionalak gidatutako 18/98+ auzi horretan, Euskal Herriko zenbait erakunde politiko eta sozial abertzaleren ekintzak ETArekin lotu nahi izan zen. Plataformak uste zuen tesi hori sinesgaitza eta onartezina zela, eta auziperatutako ekintza sozial eta politiko horiek zilegizkoak zirela.

* 2008an Katamalo taldeak abesti horren beste bertsio bat plazaratu zuen *Erantzi* albumean.
* 2010ean Berri Txarrak taldeak Gor diskoetxearekin *Denak ez du balio. Singles 1997-2007*  bilduma osatu zuen taldearen disko singleekin, 1997 eta 2007 urteen artekoak. 22 kantu haietako bat zen Min hau abestia.

## Hitzak 
Honela hasi eta bukatzen dira abestiaren hitzak:

## Erreferentziak 
## Ikus, gainera 
* *Zertarako Amestu*
* 18/98+ auzia
* Maravillas
* *Katedral bat*
* Oreka (Berri Txarrak)
* Payola

## Kanpo estekak 
* Berri Txarrak taldearen webgune ofiziala
* *Min Hau - Berri Txarrak @ Ibarrako Gaztetxea  Youtube - 2006/12/25*
* *MIN HAU- katamalo. Youtube*
* Berriz min hau -Gorka Urbizu-  Euskal Karaokea -Youtube
Uda-gau bateko ametsa (2014)

***Uda-gau bateko ametsa*** 2014an taularatutako antzezlana da, William Shakespearen *Uda-gau bateko ametsa* obra klasikoan oinarritzen dena.

Antzezlana Bilboko Campos Elíseos Antzokian estreinatu zen lehendabizikoz 2014ko ekainaren 21ean (udako solstizioarekin bat egin zuen, obraren parte nagusia dena). Antzezlana David Valdelvirak egokitu eta zuzendu zuen.

Antzerki-ekoizpenak harrera oso ona izan zuen, eta aldituan antzeztu zen 2014 eta 2015 urteen artean. Antzezlanak antzerki-ekoizpen onenari saria irabazi zuen Buero Vallejo Sarietan, 2015. urtean.

Bitxikeri moduan, antzezlana 2014ko ekainaren 21ean antzeztu zen lehendabizikoz, udako solstizioarekin bat eginez, zeinak garrantzi handia duen antzezlanaren argumentuan.

## Fitxa teknikoa 
* Zuzendaritza: David Valdelvira
* Egokipena eta dramaturgia: David Valdelvira
* Zuzendari laguntzailea: Estela Celdrán

## Aktoreen zerrenda 
* Lorea Lyons (Hermia)
* Nerea Elizalde (Helena)
* Joan Ferrera (Lisandro)
* Andoni Polo (Demetrio)
* Carmen Climent
* Julen Guerrero (Teseo)
* Ane Landeta (Titania)
* Andrea Monrocle
* Erlantz Fernández (Puck)
* Asier Pou (Oberon)
* Miren Galán (Nick Bottom)
* Paula Salgado

## Sariak 
* Buero Vallejo Saria (2015)

## Erreferentziak 
## Kanpo estekak
Hygrocybe splendidissima

***Hygrocybe splendidissima*** *Hygrophoraceae* familiako onddo espezie bat da. Ez da erabiltzen sukaldaritzan.

## Deskribapena 
*Hygrocybe punicea* baino pixka bat lerdenagoa.

**Kapeka:** 5 eta 10 cm bitarteko diametrokoa, tomatearen gorri bizi kolorekoa, bukaeran pixka bat adreilu kolorekoa bihurtzen da.

**Orriak:** Ia libreak, ez oso estu, horitik laranja kolorera doazenak, ertza osoa eta lodia dute eta horia

Orri libreak: Oinera hurbiltzen diren orriak, baina ukitzen ez diotenak.

**Hanka:** 10 cm inguruko garaierakoa eta cm 1 inguruko lodierakoa, zilindriko samarra, sabelduna edo klabiformea, barnehutsa, laranja kolore bizi samarrekoa.

**Haragia:** Laranja kolore bizi samarrekoa. Usain eta zapore nabarmenik gabea.  Espora-jalkina, zuria edo zurixka.

**Etimologia:** *Hygrocybe* terminoa grekotik dator eta kapela bustiarekin, esan nahi du.

## Jangarritasuna 
Ez da jangarria. 

### Nahasketa arriskua 
*Hygrocybe punicea*, *Hygrocybe aurantiosplendens* eta *Hygrocybe coccinea f. robusta*, antzeko espezieak dira.

## Sasoia eta lekua 
Udan eta udazkenean. Larre azidoetan eta txilardietan. Oso urria.

### Banaketa eremua 
Mendebaldeko Ameriketako Estatu Batuak, Europa, Errusia, Kaukasia.

## Erreferentziak 
## Kanpo estekak
Campanades a morts

***Campanades a morts*** Lluís Llach abeslariak 1977an plazaratu zuen albuma da. Gai nagusia Gasteizko martxoaren 3ko sarraskian oinarrituta dago. Abestia sarraskiaren gau berean konposatu zuen eta 1977an Mendizorrotzeko kiroldegian eman zuen lehen aldiz zuzenean, Mikel Laboak lagunduta. Albumari izenburua ematen dion abestiak A alde osoa hartzen du. Albuma, 1979an, Ràdio 4 irrati kateak emandako Urteko Disko Katalanaren sariaren lehen edizioa irabazi zuen. 2006ko martxoaren 3an, Llachek konposizio hori interpretatu zuen Gasteizko Fernando Buesa Arena pabiloian, gertakari horien 30. urteurrena oroitzeko.

## Abestiak 
Esan bezala, diskoaren A alde osoa hartzen du “Campanades a morts” abestiak.

B aldean, beste lau konposizio datoz.  “A la taverna del mar”, Gabriel Ferraterrek Konstandinos Kavafisen poema baten bertsioa; “Laura”, Laura Almerich gitarra-jotzaileari eskainitako kanta;  “Vinyes verdes vora el mar”, Josep Maria de Sagarraren poema baten musikalizazioa; eta, azkenik, “Cançó d’amor”, ziur aski Lluís Llachen lanik konplexu eta arrakastatsuenetako bat.

## Abestiak 
# *Campanades a morts*, ia 18 minutu irauten duen kanta. 
# *A la taverna del mar*
# *Laura*
# *Vinyes verdes vora el mar*
# ''Cançó d'amor*

## Fitxa teknikoa 
* Produkzioa: Movieplay 17.0915/8 LP. 1977 (Fonomusic 892040/9 1989n berrargitaratuta)
* Musika-konponketak: Manel Camp eta Lluís Llach
* Musika zuzendaria: Manel Camp
* Grabazio zuzendaria: G. de la Puerta
* Soinu ingeniariak: Alan Florence eta Joan Sirvent
* Grabazio estudioak: Sonoland i Gema

## Erreferentziak 
## Kanpo estekak 
*  "Campanades a mort" abestiaren zuzeneko interpretazioa, *YouTube''.
Ana Pomares Martínez

**Ana Pomares Martínez** (Alacant, 1991) espainiar idazlea da. Alacanteko Udalaren «Contarella» saria irabazi zuen (Espainia, 2002), Grupo Probintzial Editorial Aguaclara (Espainia, 2003tik 2007ra) Literatura Lehiaketaren saria bost aldiz, eta Gloria Fuertes Poesia Lehiaketa Nazionalaren lehen akzesita (Espainia, 2003).

## Biografia 
Hamahiru urterekin argitaratu zuen bere lehen liburua, eta Espainiako idazlerik gazteena bihurtu zen, argitalpen-kontratuarekin. Bere lehen liburuak *El jardín de las mariposas* eta *Nube de palabras*, *lluvia de cuentos*,  bi ipuin liburu eta haurrentzako olerkiak izan ziren. Lehen argitalpen hauen ondoren haur eta gazteentzat eleberriak heldu ziren.

Bere bi lan antzeztu dituzte: *Prohibit caçar papallones*, *Tres històries sobre la vida* valentzierazko lanaren parte da, Autore Garaikideen Antzerki Erakustaldi Nazionalean antzeztua (Alacant, 2003) eta *El espíritu de la fiesta* (Alacant, 2004).

Filologia hispanikoan lizentziaduna da.

## Argitaratutako liburuak 
* "El jardín de las mariposas".
* "Nube de palabras, lluvia de cuentos".
* "Los wonwings".
* "Porque eres mi amiga".
* "Play Destiny, ¿jugamos?".
* "Bichos sin Fronteras".
* "Generación Alada".
* "Les serps en acció"·

## Erreferentziak 
## Kanpo estekak 
* Ana Pomares: Información y seguimiento de sus actividades.
* Álbum de Alquimias: Escritores y momentos.
* Diccionario de Autores Fundación Miguel Delibes - Universidad de Valladolid - España Archivado el 31 de enero de 2012 en Wayback Machine..
David Pérez Iñíguez

**David Pérez Iñíguez** (Basauri, 1980ko abenduaren 30a - ) bizkaitar txirrindulari ohia da.

## Palmaresa 
**2003**
* San Gregorio Saria
* 2. Cursa Ciclista del Llobregaten
* 3. Lemoiz Klasikan
* 9. Nafarroako Itzulian
**2004**
* San Juan Sari Nagusia
* Bizkaiko Bira eta etapa bat
* Jose Mari Anza Memoriala
* 2. Sollube Zirkuituan
* 3. Gorlako Igoeran
**2005**
* Xanisteban Saria
* Vuelta a la Montaña Central de Asturias eta etapa bat 
* 2. Andra Mari Sari Nagusian
* 3. Goierriko Itzulian eta etapa bat

## Kanpo estekak
Hervé Duclos-Lassalle

**Hervé Duclos-Lassalle** (Paue, 1979ko abenduaren 24a-), Frantziako txirrindulari ohia da. Gilbert Duclos-Lassalle txirrindulariaren semea da.

## Palmaresa 
**2003**
* Loir et Cher Tourra
**2004**
* Nafarroako Itzuliko etapa bat
**2005**
* 3. Joaquim Agostinho Garaikurreko etapa batean
**2008**
* Marseillesa Sari Nagusia

## Kanpo estekak
Iker Irazu

**Iker Irazu Beldarrain** (Asteasu, 1983ko ekainaren 9a -) gipuzkoar txirrindulari ohia da

## Palmaresa 
**2003**
* 2. Pentekostes Sarian
**2005**
* Nafarroako Itzuliko etapa bat

## Kanpo estekak
Peter Velits

**Peter Velits** (Bratislava, 1985eko otsailaren 21a-), Eslovakiako txirrindulari ohia da.

## Palmaresa 
**2005**
* Nafarroako Itzuliko etapa bat 
* 3. Giro delle Regionin
**2006**
* Giro del Capo
* 2. Gilen Tell Sari Nagusian
**2007**
* 20px 15px 23 urtez azpikoen Errepideko Munduko Txapelketa
* Fourmiesko Sari Nagusia
**2009**
* Argovia Kantonamenduko Sari Nagusia
* 3. Donostia Klasikoan
**2010**
* 2. Espainiako Vueltan eta etapa bat 
**2012**
* Omango Tourra

## Erreferentziak 
## Kanpo estekak 
*
Hygrocybe subminutula

***Hygrocybe subminutula*** *Hygrophoraceae* familiako onddo espezie bat da.    

## Deskribapena 
*Hygrocybe insipida* delakoaren oso antzeko garaierakoa, baina **kapela** erabat gorria eta oso likatsua.

**Orriak:** Adnatuak, zuriak, oinaren goiko aldearekin kontrastea egiten dute, kapela bezain gorria baita, oinarria izan ezik, hori zuria edo horia izaten da, likatsua, 6 cm inguruko garaierakoa eta 0,3 cm inguruko lodierakoa.

**Haragia:** Horia edo zuria. Espora jalkina zuria.

**Etimologia:** *Hygrocybe* terminoa grekotik dator eta kapela hezearekin, esan nahi du.

## Jangarritasuna 
Ez da jangarria.

### Nahasketa arriskua 
*Hygrocybe minutula*, *Hygrocybe parvula* eta *Hygrocybe cantharellus* delakoekin nahas daiteke

## Sasoia eta lekua 
Udazkenean. Zelaietan.

### Banaketa eremua 
Euskal Herria, Suitza, Erresuma Batua, Ameriketako Estatu Batuak, Martinika.

## Erreferentziak 
## Kanpo estekak
María Guerra

**María Guerra** **Merino** (Madril, Madril Erkidegoa, 1965) madridar kazetaria eta Espainiako zinemako eta telesailetako kritikaria da. 2022ko urtarriletik, *La Script* zinema- eta serie-postcast-a zuzendu eta aurkezten du. The Story Lab-ek ekoiztutako ikus-entzunezko industriako pertsonaia garrantzitsuei elkarrizketa sakonak egiteko programa da.

Espainiako Zinemako Informatzaileen Elkarteko (AICE) presidentea da, eta Feroz Sariak antolatzen ditu.

## Ibilbidea 
Guerra Ingeles Filologian lizentziaduna da Madrilgo Unibertsitate Konplutentsean, Exeter Unibertsitateko Literatura Konparatuko Masterra du (1990/1991) eta *El País* eta Madrilgo Unibertsitate Autonomoko Kazetaritza Masterra (1992). 

1993tik 2019ra lan egin zuen *SER* irratian, lehenbizi *El Cine de lo que yo te diga* saioan, eta 2011n, *La Script* sortu zuen. Gero, telebista-saioa bihurtu zen, eta Movistar Plus+-en eman zen (2019tik 2021era), ondoren ‘*Vermú*’ bihurtzeko. 2021eko irailetik aurrera, astero zinema-atal bat egin zuen Eva Sorianok eta Iggy Rubínek aurkeztutako Europa FMko ‘*Cuerpos Especiales*’ irratsaioan. Sonora podcast plataforman laguntzailea da. 

1993az geroztik, nazioarteko jaialdiak egin ditu, eta Oscar sarietako hainbat gala-emanaldi gidatu du. Huescako (HIFF), Eivissako (Ibicine), Medina del Campoko (SECIME) eta Ekuadorko La Orquídea Cuenca zinema-jaialdietako epaimahaietan ere parte hartu du.

Guerra Espainiako Zinemako Informatzaileen Elkarteko (AICE) lehendakaria izan da, eta Feroz Sariak antolatu ditu. Emakume Zinemagileen eta Ikus-entzunezko Baliabideen Elkarteko kidea da.

## Filmografia 
### Telebista-saioak 
### Podcast-a 
### Irratia 
## Aintzatespenak 
* Cartagenako Nazioarteko Zinemaldiaren 51. edizioan (2022), Zinemagintza Hedapenaren FICC saria eman zioten.
* SER kateko *La Script* saioak sari bat jaso zuen 2016. urtean Carabancheleko (Madril) Espainiako Zinemaren XXXIV. Astean, Espainiako zinema hedatzeko egindako lanagatik.
* 2017. urtean, Kataluniako Emakume Kazetarien Elkarteak (ADPC) Komunikazio Praktika Egokien Saria eman zion, industria ez-sexistako desberdintasunak ikusarazten zituelako.

## Erreferentziak 
## Kanpo estekak
Barcelona Gener de 1976

***Barcelona Gener de 1976*** (Bartzelona 1976ko urtarrila) Lluís Llach abeslariak 1976an plazaratu zuen zuzeneko albuma da. Diska osoan entzuten ziren jendeak txalotutako lema politikoek ("amnistia", "askatasuna") benetako dokumentu erreibindikatiboa bihurtu zuten lan hau. 1976ko urtarrilaren 15etik 17ra Bartzelonako Kirol Jauregian egindako kontzertuen zuzeneko grabazioaren aukeraketa da.

## Abestien zerrenda 
# *Respon-me*
# *Cal que neixin flors a cada instant*
# *Silenci*
# ''Damunt d'una terra*
# *Cançó sense nom*
# *L'estaca*
# *La gallineta*
# *Abril 74*
# *El jorn dels miserables*
# *Ítaca''(zati bat)

## Erreferentziak 
## Kanpo estekak 
* :Album osoa Youtuben.
Itziar Ariztimuño

**Itziar Ariztimuño López** (Bilbo, 1998ko azaroaren 19a) bizkaitar saskibaloi jokalaria da. Loiola Indautxu Basket taldean hasi zen jolasten eta gaur egun Emakumezkoen Endesa Ligan jolasten du base bezala Gernika KESBean.

## Ibilbidea 
### Loiola Indautxu 
Itziar Ariztimuñok bere ibilbidea Loiola Indautxun hasi eta sendotu zuen liga profesionalera heldu arte. Premini mailan lehiatzen hasi zen, 8 urterekin, eta junior mailan bukatzean, 17 urterekin, jokalari profesional bezala jolasten hasi zen Gernika KESBean.

### Lointek Gernika KESB 
2015-2016. denboraldian hasi zen Gernikan, Maloste pabiloian jolasten. Jokalari erreferentea da klubean, kapitaina izateaz gain 2023-2024 denboraldian 8 denboraldi jarraian egin dituelako kamiseta granatea janzten. Urte hauetan zehar taldean Marta Alberdi, gernikarra, eta Rosó Buch kideekin egon da bereziki. Gerardo Candina, Gernika KESB-eko presidentea, haur mailatik egon zen Itziar jolasten ikusten eta 2016ko urriaren 2an lehenengo aldiz jolastu zuen Araski AES- en kontra. eta aurtengo entrenatzailea Lucas Férnandez da.   

## Selekzioak 
### Bizkaiko selekzioa 
Bizkaiko selekzioan maila guztietan jolastu du, bere urtekoekin zein urte bat gehiago zuten jokalariekin ere: mini, haur, kadete eta junior mailetan. Euskadiko txapelketa garrantzitsuenetarikoak, mini mailan eta kadete mailan jolastutakoak izan ziren. Mini mailan lehenengo postuan geratu ziren eta Gipuzkoan jolastu zen. Kadete mailan, bigarren postuan geratu ziren eta Bizkaian jolastu zen. Entrenatzaile garrantzitsuenetariko bat Alex Aurre izan  zen (Loiola Indautxun edukitako entrenatzailea). Maila hauetaz gain azkenengo urteetan, Bizkaian jolasten jarraitu du selekzio absolutuan.  

### Espainiako selekzioa 
Jokalari bilbotarra Espainiako selekzioaren parte izan da kategoria txikiagoetan urte batzuetan zehar. Espainiako txapelketa desberdinetan jokalari nabarmena izan ondoren, U18 selekzioko Europako txapelketa lehiatzeko 24 jokalarien artean egon zen. Nahiz eta urte horretako 12 jokalarien artean ez egon, hurrengo urtean Miguel Ángel entrenatzaileak 17 jokalarien artean hautatu zuen U19ko Munduko Kopa jolasteko. Italian, Udinen, ekainaren 22tik 30era jolastu zen. Talde honekin San Agustin de Guadalixen egon zen kontzentrazio baten, gero Barakaldoko txapelketa jolasteko eta lagun arteko txapelketa batzuetan prestatu ziren ere. Hurrengo urtean Miguel Mendez entrenatzaileak U20ko Europako txapelketa, Sopron,

## Sariak 
* Bizkaitar saskibaloi jokalari onena Bizkaiabasket 2017-2018 denboraldian
* Bizkaitar kirolari onena 2017-2018 denboraldian 
* Junior mailako bizkaitar base onena 2014-2015 denboraldian, Nagore Sagartxa saria
* Junior mailako bizkaitar base onena 2015-2016 denboraldian, Nagore Sagartxa saria
* Baloi gehien berreskuratutako jokalaria Soproneko U20 Europar txapelketan
* Asistentzia gehien emandako jokalaria Soproneko U20 Europar txapelketan

## Erreferentziak 
## Kanpo estekak
Palestinako fedayinak

[thumb|[Fatahren milizia fedayinak, Beiruten, Libano.]]
**Palestinako fedayinak** (arabierako فدائيون, ''fidā'iyūn'' hitzetik eratorria) Palestinako mugimendu nazionalistaren parte diren militante edo gerrillariak dira. Palestinar gehienek "askatasunaren aldeko borrokalaritzat" jotzen dituzte fedayinak, eta israeldar gehienek, berriz, "terroristatzat".

Palestinako mugimendu nazionalaren sinbolotzat hartuta, fedayin palestinarrak Vietnam, Txina, Aljeria eta Latinoamerikako gerrillarien mugimenduetan inspiratu ziren. Palestinako fedayinen ideologia nagusiki nazionalista zen, ezkertiarra, sozialista edo komunista, eta bere helburua sionismoa garaitzea zen, Palestina aldarrikatzea eta "Palestinar Estatu laiko, demokratiko eta ez sektario" bat ezartzea. Laikoaren, demokratikoaren eta ez-sektarioaren esanahia, ordea, oso desberdina zen fedayinen fakzioen artean.

1948ko arabiar-israeldar gerraren ondorioz beren herrietatik ihes egin edo handik kanporatu zituzten errefuxiatu palestinarren artean sortu ziren. 1950eko hamarkadaren erdialdean, fedayinak Israelera bideratutako mugaz gaindiko operazioak antolatzen hasi ziren Siriatik, Egiptotik eta Jordaniatik. Lehen infiltrazioak izaten ziren gerraren ondorioz galdutako lurreko nekazaritza-produktuetara iristeko, edo Israelgo helburu militarrei eta, batzuetan, zibilei aurre egiteko. Gazako zerrenda, Palestina osoko Protektoratuaren lurralde bakarra —1948ko urrian deklaratutako estatu palestinarra—, fedayin palestinarren jardueraren gune nagusi bihurtu zen. Fedayinen erasoak Gazako mugetara eta Sinai eta Israelen arteko mugetara bideratu ziren, eta horren ondorioz, Israelek errepresalia-ekintzak hasi zituen, fedayinen aurka, zeinak sarritan beren harrera-herrialdeetako herritarrak erasotzen baitzituzten, eta horrek, aldi berean, eraso gehiago eragiten zituen.

Israelek fedayinen ekintzak aipatu zituen 1956ko Sinaiko Kanpaina, 1967ko Gerra eta 1978ko eta 1982ko Libanoren inbasioak egiteko arrazoietako bat bezala. Palestinako fedayin taldeak Palestinako Askapenerako Erakundearen babespean elkartu ziren 1967ko Sei Egunetako Gerran arabiar armadak galdu ondoren, nahiz eta talde bakoitzak bere buruzagia eta indar armatu independenteak gorde zituen.

## Erreferentziak 
## Kanpo estekak
María Forteza

**María Mercè Forteza** (Mallorca, Balearrak, 1913—1960ko urtarrilaren 27a) mallorcar zinemagile, kupletista, artista eta aitzindaria izan zen, seguraski Espainian, *Mallorca* izeneko filma, 1932 eta 1934 bitartean, soinu-film bat zuzendu zuen lehen emakumea.

## Biografia 
María Forteza 'xueta' jatorria zuen. Xueta edo Chueta, Mallorcako uharteko gizarte-taldea osatzen dute. Mallorcako judu kristautasunaren aldekoen zati baten ondorengoak dira, eta, historian zehar, haien jatorriaren kontzientzia kolektiboa gorde dute.

## Ibilbidea 
Espainiako Filmotekak 2020an egindako ikerketa partzialen arabera, María Forteza izan zen 1932 eta 1934 artean filmatutako *Mallorca* filmaren zuzendaria. Horrek Espainian soinu-film bat egin duen lehen emakumea bihurtuko luke. Aurretik, Rosario Pi izan zen, zinemaren aitzindarietako bat, *El gato montés*, 1935ean Espainian lehen soinu-filma filmatu izana egozten zitzaion emakumea. Ramón Úbedarekin (Bartzelona, 1901) ezkondu zen Bartzelonako Sant Gervasi herrian, eta senarrarekin batera pelikulak bikoizten aritu zen. 1940ko hamarkadan, senar-emazteak Lisboara joan ziren.

Bihotzeko gaixotasun baten ondorioz gazte hil zen Mallorcan, 1964a baino lehen (urte horretan, Úbeda senarra, alarguna zela agertzen zen pasaportean). Alaba uhartean bizi izan zen, anonimatuan.

### Mallorca filma 
*Mallorca* 7 minutu eta 40 segundoko film laburra da. Dokumental-egitura dramatikoa du, Ramón Úbeda senarrak ekoitzia eta hark asmatutako soinu-sistema batekin filmatua. Espainiako Filmotekaren artxiboetara iritsi zen 1982an, baina 2020ra arte ez zen ikusi, eta, beraz, ez zegoen ez filmaren ez Forteza beraren berririk.

Isaac Albéniz konpositoreari egindako omenaldia da filma, eta Fortezak filma eskaini zion hasieran. Fortezaren lana "bere borondate artistiko eta esperimentalarengatik nabarmentzen da", Mallorcako hainbat kokaleku bateratuz konpositore katalanaren opus 202 gainean: Sant Francesc, Es Born, Sa Llonja, Palmako beste eraikin enblematiko batzuk eta Cala Figuerako panoramikoak.

Zinta Úbedaren anaia baten altzari-gordelekuan gorde zen, Bartzelonan, nitratotan egindako hainbat filmekin batera. Biltegiko jabeek ordainketak jasotzeari utzi zioten eta lekua hustu egin zuten. Aurkitu zituzten filmak enkantean jarri ordez, 1982an Espainiako Filmotekari ematea erabaki zuten. Lagapen hartan *Mallorca* filma zegoen. Fortezak zuzendutako film labur dokumentala oker katalogatu zen, eta munduak beste hogeita hamar urte baino gehiago behar izan zituen hura aurkitzeko.

## Aintzatespenak 
* 2021ean, Ciudad de Palma de Audiovisuales sariak María Forteza izena hartu zuen, eta, horrez gain, Montserrat Casas, Caty Juan de Corral eta Margaluz ere izendatu zituen, guztien omenez.

## Erreferentziak 
## Kanpo estekak
2024ko Sei Nazioen Txapelketa

**2024ko Sei Nazioen Txapelketa** errugbi txapelketa honen hogeitabosgarren ekitaldia izan zen (guztira 130. ekitaldia). 2024ko otsailaren 2an hasi eta martxoaren 16an amaitu zen eta Irlandak bere seigarren txapelketa (guztira 16.a) irabazi zuen.

Aipatzekoa da Italiak inoizko txapelketarik onena egin zuela bi partida irabaziz eta beste bat berdinduz.

## Taldeak 
## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
!bgcolor="#efefef" width="20"|Entseguak
|-bgcolor=#D0E7FF align=center
| 1 ||align=left| 23px|Irlanda **Irlanda** || **20** || 5 || 4 || 0 || 1 || 144 || 60 || +84 || 19
|-
| 2 ||align=left|  Frantzia || **15** || 5 || 3 || 1 || 1 || 128 || 122 || +6 || 13
|-
| 3 ||align=left|  Ingalaterra || **14** || 5 || 3 || 0 || 2 || 118 || 123 || -5 || 12
|-
| 4  ||align=left|  Eskozia || **12** || 5 || 2 || 0 || 3 || 115 || 115 || +0 || 12
|-
| 5 ||align=left|  Italia || **11** || 5 || 2 || 1 || 2 || 92 || 126 || -34 || 9
|-
| 6 ||align=left|  Gales || **4** || 5 || 0 || 0 || 5 || 92 || 143 || -51 || 13
|}

## Partidak 
## Sariak 
## Palmaresa 
2024 arteko txapelketak.

## 20 urtez azpikoen txapelketa 
Hamaseigarren ekitaldia izan zen eta Ingalaterra izan zen txapelduna Irlandarekin lehia gogorrean.

### Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
!bgcolor="#efefef" width="20"|Entseguak
|-bgcolor=#D0E7FF align=center
| 1 ||align=left|  **Ingalaterra** || **23** || 5 || 4 || 0 || 1 || 171 || 98 || +73 || 24
|-
| 2 ||align=left| 23px|Irlanda Irlanda || **22** || 5 || 4 || 0 || 1 || 171 || 93 || +78 || 23
|-
| 3 ||align=left|  Frantzia || **14** || 5 || 2 || 0 || 3 || 156 || 131 || +25 || 21
|-
| 4 ||align=left|  Italia || **10** || 5 || 2 || 0 || 3 || 118 || 120 || -2 || 16
|-
| 5 ||align=left|  Gales || **10** || 5 || 2 || 0 || 3 || 91 || 160 || -69 || 14
|-
| 6 ||align=left|  Eskozia || **1** || 5 || 0 || 0 || 5 || 74 || 179 || -105 || 11
|}

### Palmaresa 
2024 arteko txapelketak.

## Erreferentziak 
## Kanpo estekak 
* Sei Nazioen Txapelketako webgune ofiziala
Zisjordaniako eremuak Osloko Akordioen arabera

[eskuinera|thumb|572x572px|Zisjordaniako hiru eremuetako mapa. A eta B eremu nolabait palestinarrak markatuta daude, beste guztia da C eremua, Israelen kontrol bakarrekoa. Lerro berdeak 1949ko armistizioaren lerroa markatzen du. [Zisjordaniako israeldar harresia|Zisjordaniako bereizte-hormaren ibilbidearen proiekzioa da lerro gorria 2005eko otsailaren 20ko datuekin. ]]
**Zisjordaniako eremuak** Osloko Akordioek marraztu eta zehaztu zituzten, Israelek okupatutako lurralde palestinarretan, Zisjordaniako eskualde palestinarra hiru administrazio-sektoretan banatzeko: A eremua, B eremua eta C eremua. Behin-behinekoz, behin betiko akordioa lortu arte, eremu horietako bakoitzak estatus desberdina izango zuen, administratzailearen arabera. 1995etik ezarritako eremuak indarrean daude 21. mendeko lehen laurdenean. Ekialdeko Jerusalem, Zisjordaniaren parte nazioarteko zuzenbidearentzat, ez da banaketa honetan sartzen.

## Eremuen ezaugarriak 
A eremua Palestinako Aginte Nazionalaren kontrol zibil eta segurtasunekoa aplikatzen den eremua da. Zisjordaniaren % 18 hartzen du. Hiri nagusiak eta beren inguruako hartzen ditu nagusiki.

B eremua Israelek Palestinako Aginte Nazionalaen kontrol zibilaren esku utzi. mko lurraldea da, baina estatu israeldarrak merkataritza eta pertsonen mugimendua kontrolatzen du, eta segurtasun ardura ustez partekatua da, baina Israelek indarraren hegemonia ezartzen du de facto. Zisjordaniaren % 22 inguru hartzen du eremu honek.

A eta B eremuak 165 lurralde-unitatetan banatuta daude, artxipelago bat bailitzan beren mapa. Kopuruei erreparatua, herri eta herrixka palestinar ugari daude B eremuan, eta askoz sakabanatuago eta etenagoa da bere geografia A eremuarena baino.

A eta B eremukoak ez diren eremu guztiek C eremua osatzen dute. Israelek kontrol esklusiboa du hemen, eta Zisjordaniako lurraldearen %61 da gutxi gorabehera. Asentamendu juduak C ereduan daude guztiak.

2012. urtean, C eremuan 300.000 palestinar inguru bizi ziren 532 bizitegi-zonatan. Halaber, 389.250 kolono israeldar ere bizi dira, 135 kokalekutan banatuta (legez kanpokoak, nazioarteko zuzenbidearen arabera) eta 100 "outpost" ingurutan (nazioarteko zuzenbidearen eta israeldarraren araberako legez kanpoko asentamenduak). C eremua mugakidea da lurraldeari dagokionez, eta Israelgo administrazio-sisteman Judea eta Samariaren eremua deitzen da. .

## Mapa 
C eremua agertzen da mapa honetan, A eta B eremuen *artxipelagoa* inguratuz:

## Erreferentziak 
## Kanpo estekak
Tawfiq Sayigh

**Tawfiq Sayigh** (1923–1971) akademiko, idazle eta kazetari palestinarra izan zen. *Hiwar* eztabaidagarriaren () aldizkariaren argitaratzailea.

## Biografia 
Sayigh Jaraban jaio zen, Sirian, 1923ko abenduaren 14an. Abdullah Sayigh eta Afifa Batruniren sei seme-alabetatik bigarrena zen, Fayez Sayigh, Anis Sayigh eta Yusif Sayigh barne. Arreba bat ere bazuen, Maria. 1925ean Druze matxinada bat gertatu zenean, familiak Jarabatik irten behar izan zuen eta Al-Bassan eta gero Tiberian kokatu zen. AUBko *Al Kuliya* aldizkarian lagundu zuen literatur editore gisa.  Arabiar literaturan ere master bat lortu zuen AUBn.  Beiruten egin zituen ikasketetan Antoun Saadeh Siriako Alderdi Sozial Nazionalistan sartu zen .  Bere anaia nagusia Yusif eta anaia gaztea Fayez ere alderdiko kide ziren.   Then he studied English literature for one year at Oxford University.

## Karrera 
AUB-n graduatu ondoren, Sayigh Palestinara itzuli zen, eta Jerusalemgo Rawdat Al Ma'aref College-n irakasle gisa aritu zen urtebetez, 1945 eta 1946 artean  Jarraian, bere alma materrean sartu zen, AUBn, eta literatura arabiarra irakatsi zuen 1946tik 1947ra  Gero Beiruteko America Cultural Center-eko liburuzain gisa lan egin zuen 1950era arte  Aldi berean ''Sawt Al Mar'a* (Emakumearen ahotsa) izeneko emakumezkoen aldizkaria zuzendu zuen.  Aldizkaria 1967ko ekainean itxi zuten, 1966ko apirilaren 25ean *The New York Times-ek* Kultura Askatasunaren Kongresuaren finantza-laguntza eman ostean.   Sayigh-ek lehen aldiz ukatu zuen 1967ko maiatzean onartu zuen albiste hori.  Berkeleyko Kaliforniako Unibertsitatean Ekialde Hurbileko hizkuntzen eta literatura konparatuaren irakasle izan zen 1968an eta bertan lan egin zuen 1971n hil zen arte  parte zen eta poeta modernista zen.  Bere poesiak erbesteraturiko palestinarren borroka zein kristau identitatea islatu zituen.  William Butler Yeatsen eta Friedrich Nietzscheren eragina jaso zuten bere olerkiek, eta kultur aberastasuna barne hartzen zuen lan esperimental esanguratsuenetako bat dela deskribatu dute.  Sayigh-en poemetan kristautasunaren sinboloen adibide asko zeuden.  *Shi'r*-en ere poema bat argitaratu zuen 1961ean  Sayigh-ek arabiar literatura eta poesiari buruzko hainbat liburu idatzi zituen: *Talathun Qasida* (1954; *Thirty Poems*), *Al-Qasida K* (1960; *The Poem K* ) eta *Mu'allaqat Tawfiq Sayigh* (1963; *The Ode of Tawfiq Sayigh* ).  *Talathun Qasida'' arabieraz abangoardiako poema bildumaren adibiderik goiztiarrena izan zen.   El Cerritoko (Kalifornia) Sunset View Cemetery-n lurperatu zuten urtarrilaren 8an. 

## Erreferentziak 
## Kanpo estekak
Euletxarako aztarnategia

**Euletxarako aztarnategia** Euletxarako tontorrean, *345 metrotara,* (gaur egun Leaburu-Txaramako lurretan, Tolosako San Blas eta Amarotz auzoekin muga eginez) argitara ateratzen ari diren hainbat garaitako aztarna arkeologikoen multzoa da. Tontorra zenbait istilu-motatan inplikatutako defentsa-leku gisa erabili zen.

### Erromatar gotorlekua 
Bertan gotorleku erromatar bat ezarri zela uste da (garai hartan Basagain edo Intxur herri indigena harresituekin bat egiten zuen, hau da, barduloen lurretan Erroma sartu zen garaian).  Mendi gailurra inguratzen duten *agger*, *fossa* eta kontra-agger bat ikus daitezke. Gotorlekua eraikitzeko lubanarro bat egin zuten eta handik ateratako lurra atzera bota zuten,
ezponda eta terraza egiteko. Ezpondaren gainean zuresi bat kokatuko zen.

Arkeologoek egindako lanen emaitzen artean, honako hauek laburbiltzen dira:*Tontorretik Tolosa eta Araxes bailarako sarrera kontrolatzen dira. Inguruan, Intxurreko Burdin Aroko herria eta Larte-Almitxuriko harrespilak daude, baita Txispiri 3 haitzuloa ere, erromatarren garaiko aztarnak dituena. (...) Egiturak hektarea bateko eremu bat inguratzen du, esparru irregular bat eratuz. [Baina], bere bisitaldiari esker egituraren ezaugarriak nahiko erregularrak direla ikus daiteke. (...) Bestalde, zenbait puntutan (...) argi ikusten da lubaki inguru bat duela. (...) Indusketa-lanei esker eta jasotako informazioari esker, esan dezakegu gotorleku erromatarra dela, haien egitura-ezaugarriak biltzen dituelako eta azaldutako material batzuek argi utzi dutelako egiturak erromatarren garaikoak direla. Ikusgai dauden babesak erromatarren garaiko kanpamenduetan baino ez dira ezagutzen, eta Euletxaran "Agger", "Fossa" eta "contra-agger" bat ikus daitezke. (...) Egiturazko ezaugarriak direla eta (txikia, irregularra), esan dezakegu gotorleku "castellum" motakoa dela, ehunka soldadu hartzeko eraikia»* (Ceberio, M. & Quevedo, I., 2020).
## Erreferentziak 
## Kanpo estekak
Quiz Lady

***Quiz Lady*** Jessica Yuk Yuk zuzendutako komedia-film estatubatuarra da. Jen D'Angelok idatzitako gidoia du, eta aktore nagusiak dira Awkwafina, Sandra Oh, Jason Schwartzman, Holland Taylor, Tony Hale eta Will Ferrell. Ferrell, Awkwafina eta Oh ere izan ziren filmaren ekoizle, Jessica Elbaum, Maggie Haskins, Itay Reiss eta D'Angelorekin batera. 

*Quiz Lady* Torontoko Nazioarteko Zinemaldian estreinatu zen 2023ko irailaren 9an, eta streaming bidez zabaldu zen jarraian, Hulu zerbitzuaren bidez.

Asiar-amerikarren inguruko topikoak umorez tratatzen ditu, eta harrera ona izan zuen kritikarien eta ikusleen balorazioetan. 

## Sinopsia 
Anne eta Jenny ahizpek beren amak utzitako zor bat kitatu beharko dute, eta horretarako okurritzen zaien modua da Annek gogokoen duen telebistako quiz erako lehiaketan (''Can't Stop the Quiz)'' parte hartzea.

## Aktoreak 
* Awkwafina: Anne Yum
* Sandra Oh: Jenny Yum
* Will Ferrell: Terry McTeer
* Holland Taylor: Francine
* Jason Schwartzman: Ron Heacock
* Tawny Newsome: Mercedes
* Dumbfoundead: Ken
* Paul Reubens: norbera
* Angela Trimbur: Marge
* Tony Hale: Ben Franklin

## Erreferentziak 
## Kanpo estekak
Ross (urtegia)

**Ross urtegia** () Amerikako Estatu Batuak eta Kanada artean aurkitzen den urtegi bat da. 

## Geografia 
Skagit ibaia Kanadatik Estatu Batuetara igarotzen da, Washington estatura, eta bidean horma bat eraiki denez ura pilatu egiten da eta aintzira artifiziala sortzen du. Aintziraren gehiengoa Estatu Batuetan dago baina iparraldeko muturra Kanadari dagokio. Aintzirak ibaiak sorturiko harana betetzen du eta ibilbide bihurgunetsuan 37 kilometroko luzera eta 2,5 km-ko zabalera.

Lau uharte daude aintziran, Cat, Tenmile, Little Jerusalem eta Cugar, laurak ere Estatu Batuetako zatian.

Presaren ondoren Skagit ibaiak jarraitzen du eta Puget Sound izeneko fiordora isurtzen ditu urak.

## Presa 
1937 eta 1949 artean eraiki zen Ross presa eta 160 metrotako altuera du. Bereziki ezaguna da amuarrain arrantza. Presak dakarren oztopoarengatik ez da izokinik aurkitzen.

Aintziraren uren gainean Ross Lake Resorta eraiki da, ur gainean flotatzen ari diren bungalowek osatzen dute.

## Iruditegia 

Irudi:Ross Dam USACE 20031022.jpg|Ross urtegiko presa.
Irudi:Ross Lake.jpg|Ross urtegiaren ibilbidea.
Irudi:Fishing at Upper Ross Lake, 1975 (15773113001).jpg|Arrantza turismoa.

## Erreferentziak 
## Kanpo estekak
Kuiatxo beteak

**Kuiatxo beteak** antzinako Otomandar Inperioa (Balkanak, Turkia, Mediterraneoko Sortaldea eta Egipto) osatzen zuten eskualdeetako dolma estiloko plater tipikoa da. Arrozez, batzuetan, haragi txikituaz, betetako kuiak edo kuiatxoak dira, labean edo parrillan prestatuak.

Haragizko bertsioa bero zerbitzatzen dute plater nagusi gisa. Bertsio begetarianoa zizka-mizka bat da, eta beroa edo epela zerbitzatzen dute.

## Prestaketa 
Barazkiaren barrualdea kendu egiten da, eta kanpoko gorputza bakarrik uzten da. Horretarako, kuiatxoak oraindik heldugabe samar egotea gomendatzen da, gogor iraun dezan eta tamaina txikikoa izan dadin. Prozesua *punjena paprika*ren (piper beteak) edo sarmaren (parral-hostoa edo aza beteak) antzekoa da.

*Punjena tikvice*a (kuiatxo betea) eta *punjena paprika* (piper beteak) elkarrekin zerbitzatzen dituzte plater misto gisa.

Mediterraneoko Sortaldean, hau da, Libanon, Sirian, Jordanian eta Palestinan, plater hau menda eta baratxuriarekin onduta edi gisatua tomate frijitu saltsarekin prestatzen dute. Zipren, ohikoa da kuia-loreez ere betetzea.

## Terminologia 
left|thumb|200px|Zenbait kusa mahshi dituen erretilua.
Plater honek hizkuntza ezberdinetan duen izena euskaraz «kuiatxo betea» esan nahi du: 

* *Punjene tikvice* (Пуњене тиквице) serbokroazieraz.
* *Kungulleshka të mbushura* albanieraz.
* *Polneti tikvički* (Полнети тиквички) mazedonieraz.
* *Pŭlneni tikvichki* (Пълнени тиквички) bulgarieraz.
* *Gemistá kolokythákia* (Γεμιστά κολοκυθάκια) grezieraz.
* *Kabak dolması* turkieraz.
* *Kusa mahshi* (كوسا محشي) arabieraz.

## Erreferentziak 
## Kanpo estekak
Ya'bad

'''Ya'bad''' (: ; ) Jeningo eskualdeko udalerri palestinarra da, Zisjordanian, Jordan haranean dafiena iparraldean, 10 kilometrora Jeninen gobernazioko . Palestinako Estatistiken Bulego Zentralaren arabera, Ya'bad'ek 16.012 biztanle zituen 2017an.

## Historia 
1596an, Ya'bad Otomandar erregistro fiskaletan agertu zen 62 etxebizitza zituela, guztiak musulmanenak. 17. eta 18. mendeetan, nahiko ezaguna zen Samariako gaztarik onena ekoizteagatok. Politikoki, Qadri klaneko agintarien esku zegoen, Abd al-Hadi klan boteretsuarekin aliatua.

1935ean, Izz ad-Din al-Qassam erresistentzia arabiarreko buruzagi nagusia eta haren zenbait gizon hil zituzten Ya'bad ondoko kobazulo batean, indar britainiarrek tirokatuak.

1948ko gerra arabiar-israeldarraren ondoren, Jordaniako erresuma haixemitak Ya'bad okupatu zuen. Israelek okupatu zuen 

### Okupazio israeldarra 
1967ko Sei Eguneko Gerran, Barak Brigadako 25. batailoiak , Moshe Bar Kochba teniente koronelaren agindupean , herria hartu zuen, ekainaren 6ko goizean, aireko bonbardaketa baten ondoren, eta Jordaniako kontroletik Israelgo kontrolera igaro zen.

1980ko otsailean, herriaren hegoaldean Mevo Dotan israeldar asentamenduaren ezarpena hasi zen. Herriak erabiltzen zituen nekazaritza-lurren 120 *dunam* inguru desjabetu ziren asentamendua ezartzeko.

Osloko akordioaren ondoren , herriko eraikitako eremua B eremu gisa sailkatu zen (kontrol palestinar zibila), baina ia nekazaritza lur guztiak C eremu gisa sailkatu ziren (Israelen kontrol osoa). 2001eko otsailean, "Maoz Zvi" izeneko asentamendu ilegala ezarri zen hegoaldera herriari begira dagoen muino batean. Aurrepostuak Zvi Shelf kolonoaren izena hartu zuen, tiroz eraso batean hil zuten Mevo Dotaneko bizilagun baten izena hain zuzen. 

Bigarren intifadaren ostean, ehunka *dunam* desjabetu zituzten herriko lurretatik "Okaf Ya'abd" errepidea egiteko eta bereizketa-hesi bat egiteko.

## Demografia 
## Erreferentziak 
## Kanpo estekak
Hoja de parra

**Hoja de parra** () nafar azkenburuko frijitu tipikoa da, San Adriánen batez ere egiten dutena. Postre hau irinaz, arrautzaz, limoi-uraz, anisez eta kanela-zotzez egindako masa bat da, parra-hostoaren antzeko forma zanpatua ematen zaiona. Gero, oliba-olio ugaritan frijitu eta berehala azukrez hautseztatzen da. *Hojas de parra* herriko Santiago jaietarako prestatzen dituzte, uztailaren 25ean. San Adriango Etxekoandreen Elkartea dago, postrea prestatu, sustatu eta kontserbatzearen alde egiten duena. Azkenburuko hau tradizionala den eremua, Nafarroako Erribera, bere mahastizaintza eta ardogintzagatik da ezaguna. Hala ere, postre horrek ez du benetako parra-hostorik, antzekotasun morfologikoagatik baizik (nahiz eta parra-hostoen beste errezeta batzuk ere egon). 

## Erreferentziak 
## Kanpo estekak